După două prime zboruri de încercare încheiate cu explozii spectaculoase, imensa racheta Starship, aparţinând companiei SpaceX, a fost lansată din nou, într-o misiune test menită să bifeze o lungă listă de obiective, printre care şi o primă revenire controlată pe Terra, însemnând o amerizare în Oceanul Indian, transmite AFP, citată de Agerpres.
Cu o înălţime de 120 de metri, Starship este cea mai mare şi mai puternică rachetă din lume.
Lansarea în acest al treilea zbor test a avut loc de la baza spaţială "Starbase", aparţinând SpaceX, de la Boca Chica, în sudul Texasului.
Video cu lansarea rachetei Starship.
Compania miliardarului Elon Musk pariază pe Starship pentru a-şi îndeplini ambiţiosul obiectiv de a transforma omenirea într-o specie multiplanetară prin colonizarea planetei Marte.
Succesul acestei rachete este, de asemenea, extrem de important şi pentru NASA, care contează pe acest sistem de propulsie pentru a-şi trimite astronauţii pe Lună în cadrul misiunii Artemis 3, prevăzută pentru anul 2026.
Racheta este formată din două trepte: treapta de propulsie Super Heavy şi treapta superioară, Starship, care a dat numele întregii rachete.
Citeste si:
Video cu reintrarea rachetei în atmosferă.
Din păcate, revenirea în atmosferă nu a funcționat așa cum și-ar fi dorit SpaceX, compania anunțând că a pierdut contactul cu racheta.
Ultimul test s-a desfăşurat acum 4 luni. Cele două trepte ale rachetei s-au separat pentru prima oară în zbor cu succes, dar apoi au explodat amândouă. Racheta ajunsese în spaţiu, la aproximativ 150 km altitudine.
Drept urmare SpaceX a propus autorităţii americane de reglementare a zborurilor FAA 17 o serie de "măsuri corectoare" ce trebuiau îndeplinite pentru a obţine o nouă licenţă de zbor.
În cadrul unei transmisiuni live online a zborului, comentatorii companiei SpaceX au anunţat pierderea legăturii cu nava spaţială în timpul reintrării în atmosferă. Vehiculul urma să se prăbuşească controlat în Oceanul Indian la aproximativ o oră după lansare.
Câteva minute mai târziu SpaceX a confirmat că naveta a fost pierdută în timpul reintrării în atmosferă.
Totuşi, îndeplinirea majorităţii obiectivelor misiunii reprezintă o etapă crucială în dezvoltarea rachetelor Starship. Şeful NASA, Bill Nelson, a felicitat SpaceX pentru "succesul acestui zbor de încercare" într-o postare pe reţeaua X.
Acesta a fost cel de-al treilea zbor de încercare pentru Starship. Racheta formată din două trepte - naveta spaţială Starship amplasată pe treapta inferioară, de propulsie, Super Heavy, a fost lansată de la baza spaţială Starbase, aparţinând SpaceX, de lângă Boca Chica, în sudul Texasului. În cursul zborului Starship a atins altitudinea de 234 km.
Citeste si:
Sursa foto: Captură video / Space X / YouTube
Te-ar putea interesa și: